Vilniaus Lazdynų mokykla

Vilniaus Lazdynų mokykla – dieninė, savarankiško mokymosi bendrojo lavinimo mokykla Vilniuje, Žėručio g. 4, vykdanti pradinio, pagrindinio, vidurinio ir papildomo ugdymo programas rusų, lenkų ir lietuvių kalbomis. Įstaigos kodas 190005489. Steigėjas Vilniaus miesto savivaldybės taryba.

 Istorija 
1971 m. įkurta Lazdynų vidurinė mokykla. Iki 1973 m. mokykloje buvo mokoma lietuvių ir rusų kalbomis. 1973 m. išleista pirmoji abiturientų laida. 1977 m. lapkričio mėn. prie mokyklos įkurtas Vilniaus m. rusų mokyklų vaikų ir jaunimo kūrybos visuomeninis centras. 1979 m. mokyklos kieme buvo kuriamas filmas „Elektroniko nuotykiai“. Nuo 1988 m. mokykloje imta dėstyti rusų ir lenkų kalbomis.

Vilniaus miesto tarybos pirmininko 1994 m. birželio 24 d. potvarkiu Nr. 01-37-388 mokyklai suteiktas Vilniaus Lazdynų vidurinės mokyklos pavadinimas. Nuo 2001 m. mokykla dalyvauja projekte „Dvikalbystės ugdymas“. 2002 m. rugsėjo 1 d. prie Vilniaus Lazdynų vidurinės mokyklos prijungta Vilniaus „Karolinos“ vidurinė mokykla (buv. 38-oji vidurinė mokykla). 2006 m. atidarytas mokyklos muziejus. 2010 m. rugsėjo 1 d. prie Vilniaus Lazdynų vidurinės mokyklos prijungta Vilniaus „Vingio“ vidurinė mokykla (buv. 13-oji vidurinė mokykla). 2009–2010 m. renovuotas mokyklos pastatas. 2011 m. liepos-rugpjūčio mėn. renovuotos aktų ir sporto salės. 2011 m. rugsėjo 1 d. prie Vilniaus Lazdynų vidurinės mokyklos prijungta Vilniaus Liudvinavo pagrindinė mokykla.Apie mus

Nuo 2012 m. rugsėjo 1 d. Lazdynų vidurinė mokykla – trikalbė mokykla (lietuvių, rusų, lenkų dėstomąja kalba). 2015 m. Vilniaus Lazdynų vidurinė mokykla pertvarkyta į Vilniaus Lazdynų mokyklą.

 Direktoriai 
 1984 m. Tamara Kavaliauskienė
 1997 m. Feliksas Bičajevas
 nuo 2008 m. Marija Klimaševska

 Nuorodos 
 Mokyklos svetainė

 Šaltiniai 

Kategorija:Lietuvos pagrindinės mokyklos
Lazdynų
Kategorija:Lietuvos rusų mokyklos
Kategorija:Lazdynai